Bangladeshda bino qulagani oqibatida halok bo‘lganlar soni 750 taga yetdi

24-aprel kuni Bangladesh poytaxti Dakka shahrida sakkiz qavatli bino qulagani haqida avval xabar bergandik. Bugungi ma’lumotlarga ko‘ra, ushbu hodisa qurbonlari soni 750 taga yetdi. Bu haqda Frans Press agentligi xabar bermoqda.

 foto: lifenews.ru
Binoda turli tashkilotlarning ofislari va tikuv sexlari joylashgan edi. Ayni paytda halok bo‘lganlarning aniq soni 752 tani tashkil etmoqda. Bu raqamlar soni oshishi ehtimoli bor. Sababi hozirda qidiruv operatsiyasi davom etmoqda.

 foto: ria.ru
Kun.uz saytining xabar berishicha, dastlabki ma’lumotlarga ko‘ra, bino qulashiga uning tomiga o‘rnatilgan to‘rtta elektrogenerator sabab bo‘lgan – undan ajralib chiqqan vibratsiya minglab tikuv mashinalari bilan rezonansga kirishgan.
Qulagan paytida binoning ichida 3 mindan ortiq odam bo‘lgan. Ularning 2,4 mingtasi qutqarildi. Buning uchun ko‘tarma kran va buldozerlar xizmatidan foydalanildi.
Eslatib o‘tamiz, qulagan bino avariya holatida bo‘lgan. Ya’ni unda yoriqlar paydo bo‘lgan va uning egasi Muhammad Sohel Ran ogohlantirilgan. Ammo u hech qanday chora ko‘rmagan va baxtsiz hodisadan keyin Hindiston chegarasida Bangladesh huquq tartibot organi xodimlari tomonidan hibsga olingan. Ayni paytda mahalliy aholi unga o‘lim jazosi berilishini talab qilmoqda.